Mosko

Mosko je naseljeno mjesto u gradu Trebinju, Bosna i Hercegovina.

 Historija i arheologija 
U gornjem toku Trebišnjice evidentiran je veliki broj prahistorijskih tumula (nadgrobne humke) i gradina iz bronzanog i željeznog doba, iz vremena ilirskog plemena Plereja.
U antičko doba kroz Mosko je prolazila antička cesta koja je vodila od Narone (Vid kod Metkovića) do Epidauruma (Cavtat).

Oko 1892, jedan činovnik austrijske uprave u Bileću prekopao je 4 tumula u Moskom. Materijal se nalazi u Zemaljskom muzeju Bosne i Hercegovine. Nalaze je obradio Vaclav Radimski. Tumuli se jedva naziru na površini. Ostaci tumula su visoki oko 0,5 do 2 m. Na njima raste drveće, šiblje i grmlje. Od jednog tumula je ostao samo donji kameni vijenac.

Zajedničko ovim pretraženim tumulima je to, da je u svakom od njih više grobova. U svakom grobu je sahranjen po jedan pokojnik. Grobne kamene konstrukcije su iste. Prilozi su polagani samo u jedan grob u svakom tumulu. Mnogi elementi forme i ukrasa na prilozima pripadaju glasinačkoj kulturi koja kulminira u periodu od 7. do 5. vijeka prije naše ere. Za taj period je pored ostalog, karakteristično skeletno sahranjivanje, koje se u Hercegovini nastavilo sve do 3. stoljeća prije naše ere. Naime, negdje od 6. vijeka prije naše ere, počinje paralelno sahranjivanje: inhumacije i incineracije, koji traje do 3. vijeka, iako je inhumacija, na nekim područjima, a posebno u Hercegovini i dalje dominantna. Proglašeno je za nacionalni spomenik Bosne i Hercegovine.

 Stanovništvo 

 Literatura 
Alojz Benac-Đuro Basler-Borivoj Čović-Esad Pašalić-Nada Miletić-Pavao Anđelić -Sarajevo, 1966- KULTURNA ISTORIJA BOSNE I HERCEGOVINE

 Reference 

 Vanjski linkovi 
 Zvanični sajt grada Trebinja